कॉलेज का ऑडिटोरिम बना संसद कैशलेश ट्रांजेक्शन पर हुई बहस
पंचकूला| सेक्टर1 के कॉलेज के ऑडिटोरियम में युवा सांसद सरकार के बेटी बचाओ, बेटी पढ़ाओ के तहत काम पूरा नहीं होने की बात पर बहस कर रहे थे तो कोई कैशलेश ट्रांजेक्शन के मुद्दे को उठा रहा था तो कोई महिला सशक्तिकरण पर बात कर रहा था। दरअसल, ऑडिटोरियम में स्वर्ण जयंती वर्ष के मौके पर शुक्रवार को संसदीय परंपराओँ की जानकारी देने के िलए संसद का सेटअप बनाया गया था। जिसमें कोई स्पीकर बना हुआ था को सांसद तो कोई स्टेनो की रोल अदा कर रहा था। यहां तक कि उनमें मीडियाकर्मियों का भी रोल स्टूडेंट्स ने किया जो कि लोकसभा सदन की कवरेज कर रहा था। इस कार्यक्रम का आयोजन शिक्षा विभाग के निर्देश पर किया गया था। जिसमें सेक्टर 1 गवर्नमेंट पीजी कॉलेज के अलावा सेक्टर 14 गवर्नमेंट गर्ल्स कॉलेज की स्टूटेंड्स ने भी भाग लिया। इस मौक पर अंबाला संासद रतनलाल कटारिया बतौर मुख्यातिथि के रूप में मौजूद रहे। उन्होंने कहा कि युवाओं को संसद की कार्य प्रणाली की जानकारी होनी चाहिए। उन्होंने विद्याथियों को संसदीय कार्रवाही से भी अवगत करवाया। युवा सांसदों की उन्होंने एक ओर जहां सहराना की, वहीं इसमें कुछ सुधार करने की सलाह दी।
hin_Deva hin_Deva